《南塘偶成》
宋代·叶茵

静向南塘验物情，东风又绿柳边汀。
梅花密点残棋局，蜗篆斜边小砚屏。
浮世虚无春后雪，故人零落晓来星。
逢时且进杯中醁，休学怀沙赋独醒。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。